সুপ্রিমকোর্ট ছাড়া অন্য কোনো আদালতে মামলাটি বিচারাধীন হলে সরাসরি জেলা ও দায়রা জজের সভাপতিত্বে গঠিত ‘জেলা আইনগত সহায়তা কমিটি’র কাছে আবেদন করতে হবে। তবে উপজেলা চেয়ারম্যানের সভাপতিত্বে গঠিত উপজেলা আইনগত সহায়তা কমিটি অথবা ইউনিয়ন পরিষদ চেয়ারম্যানের সভাপতিত্বে গঠিত ইউনিয়ন আইনগত সহায়তা কমিটির কাছেও আবেদন করা যাবে। জেলা আইনগত সহায়তা কমিটি কারো আবেদন অগ্রাহ্য করলে বা বাতিল করলে সে সিদ্ধান্তের বিরুদ্ধে আবেদনকারী জাতীয় আইনগত সহায়তা পরিচালনা বোর্ডের কাছে পরবর্তী ৬০ দিনের মধ্যে আবেদন করতে পারবেন।